# OBRAZLOŽENJE

**PLANA PRORAČUNA GRADA DRNIŠA ZA 2025. GOD. I**

**PROJEKCIJA ZA 2026. I 2027. GODINU**

Proračun Grada Drniša za razdoblje 2025.-2027. godine izrađuje se temeljem članaka 28-37. Zakona o proračunu (“Narodne novine”, br. 144/21) i Pravilnika o planiranju u sustavu proračuna (“Narodne novine”, br. 1/24).

Polazište za izradu Plana Proračuna su Uputa za izradu Proračuna Grada Drniša za razdoblje 2025.-2027. godinu i Upute za izradu proračuna JLP(R)S za razdoblje 2025-2027. godinu koje je izradilo Ministarstvo financija.

Uz Proračun za 2025. godinu, predlaže se i Projekcija proračuna za 2026. i 2027. godinu.

**Proračun Grada Drniša za 2025. planiran je u iznosu od 18.439.500,00 EUR,** **Projekcije za 2026. iznose 12.958.700,00 EUR, a za 2027. iznose 7.555.000,00 EUR.**

**OBRAZLOŽENJE OPĆEG DIJELA PRORAČUNA ZA 2025. GODINU**

## A PRIHODI I PRIMICI

Prihodi Proračuna za 2025. godinu prema **ekonomskoj klasifikaciji** obuhvaćaju prihode poslovanja i prihode od prodaje nefinancijske imovine.

Proračunom Grada Drniša za 2025. godinu planiraju se prihodi na razredu 6 i 7 u iznosu od **13.460.500,00 EUR,** a rashodi i izdaci na razredu 3 i 4 u iznosu od **18.439.500,00 EUR**. Razlika manjka prihoda nad rashodima planira se pokriti zaduženjem u iznosu od **4.979.000,00 EUR**, planiranim u računu financiranja:

**Skupina 84** - Primici od financijske imovine i zaduživanja planiraju se za 2025. godinu u iznosu od 4.979.000,00 EUR. Navedeno zaduženje je planirano kao namjensko zaduženje za provedbu projekta izgradnje Centra za starije osobe u Gradu Drnišu..

**Unutar planiranih prihoda po izvorima financiranja iskazuju se:**

- Opći prihodi i primici u iznosu od 3.887.000,00 EUR (čine ih prihodi od poreza, prihodi od imovine, pristojbe i naknade i prihodi od prodaje imovine),

- Vlastiti prihodi proračunskih korisnika u iznosu od 328.500,00 EUR (planirani su na temelju financijskih planova proračunskih korisnika od čega su 96.000,00 pomoći iz drugih proračuna),

- Prihodi za posebne namjene u iznosu od 653.000,00 EUR (komunalna naknada, komunalni doprinosi, naknada za legalizaciju objekata, naknada za zaštićena područja, prihod od prodaje stanova),

- Pomoći u iznosu od 8.592.000,00 EUR (za provedbu projekata i aktivnosti koja provode upravna tijela grada 188.000,00 EUR, fiskalna održivost dječjih vrtića 400.000,00 EUR, sredstva za decentraliziranju funkciju vatrogastva 400.000,00 EUR, pomoći za provedbu EU projekata 6.504.000,00 EUR i sredstva fiskalnog izravnanja u iznosu od 1.100.000,00 EUR).

**Prihodi poslovanja**

**Skupina 61**- Prihodi od poreza najznačajnija je vrsta općih prihoda u Proračunu Grada Drniša, a za 2025. godinu planirani su u iznosu 3.447.000,00 EUR, projekcijama za 2026. u iznosu od 3.609.000,00 EUR, dok su projekcijama za 2027. planirani u iznosu od 3.791.000,00 EUR. Ove prihode čini porez na dohodak, porez na imovinu, porez na robu i usluge i ostali prihodi od poreza, a ovise o tržištu rada, visini dohotka poreznih obveznika i kapitalu..

**Skupina 63**– Pomoći iz inozemstva i subjekata unutar općeg proračuna planirani su za 2025. god. u visini od 8.688.000,00 EUR

U strukturi na podskupinama računa planirano je:

* za fiskalnu održivost dječjeg vrtića 400.000,00 EUR,
* za decentraliziranu funkciju vatrogastva 400.000,00 EUR,
* sredstva fiskalnog izravnanja u iznosu od 1.100.000,00 EUR,
* za projekte održavanja i gradnje komunalne infrastrukture u iznosu od 120.000,00 EUR,
* za program javnih radova u iznosu od 40.000,00 EUR,
* za projekt Grad prijatelj djece 28.000,00 EUR,
* za projekt izgradnje Centra za starije osobe 5.454.000,00 EUR,
* za projekt „S vama smo" - pomoć starijim osobama 450.000,00 EUR,
* za projekt SUSTOUR – održivi turizam na lokalnoj razini 600.000,00 EUR
* Pomoći proračunskim korisnicima iz drugih proračuna ( u okviru skupine 63) odnose se na pomoći za financiranje programa, projekata i aktivnosti sukladno njihovim financijskim planovima u iznosu od 96.000,00 EUR.

**Skupina 64** - Prihodi od imovine planiraju se u iznosu od 300.000,00 EUR. Ovi planirani prihodi obuhvaćaju prihode od zakupa i iznajmljivanja imovine, zakupa poljoprivrednog zemljišta, naknade za služnost zemljišta, naknade za koncesije, korištenje prostora elektrana i eksploataciju mineralnih sirovina.

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 911.000,00 EUR. Ovi prihodi obuhvaćaju i prihode od sufinanciranja cijene usluge Dječjeg vrtića (220.000,00 EUR), naknade jedinicama lokalne samouprave na potpomognutim područjima koju plaćaju javne ustanove vezano za upravljanje zaštićenim područjima, prihode od komunalne naknade, komunalnog doprinosa, naknade za legalizaciju objekata, te ostale pristojbe i naknade). Prihodi po posebnim propisima su prihodi čije su korištenje i namjena utvrđeni posebnim zakonima.

**Skupina 66** - Prihodi od prodaje proizvoda i roba te pruženih usluga planirani su u iznosu od 12.500,00 EUR, a odnose se na prihode od pružanja usluga (najam, prodaja ulaznica, pružene usluge obrazovanja i sl.) proračunskih korisnika.

**Skupina 71** - Prihodi od prodaje nefinancijske imovine planiraju se u iznosu od 100.000,00 EUR. Ovi prihodi planirani su od prodaje zemljišta.

**Skupina 72** - su prihodi od prodaje stanova na kojima postoji stanarsko pravo u iznosu od 2.000,00 EUR (obročna prodaja stanova).

## B. RASHODI I IZDACI

Planom Proračuna Grada Drniša za 2025. godinu planiraju se rashodi i izdaci u iznosu od 18.439.500,00 EUR. Od navedenog iznosa:

* 196.000,00 EUR odnosi se na rashode Upravnog odjela za imovinsko pravne, kadrovske i opće poslove, a za aktivnosti Predstavničkog i Izvršnog tijela, materijalnih izdataka mjesne samouprave, rashoda za rad vijeća srpske nacionalne manjine i troškova nadolazećih lokalnih izbora.
* 2.056.000,00 EUR na aktivnosti, programe i projekte Upravnog odjela za prostorno planiranje, komunalne djelatnosti i zaštitu okoliša,
* 16.187.500,00 EUR na Upravni odjel za gospodarstvo, financije i društvene djelatnosti, od čega su programi i aktivnosti upravnog odjela 12.939.000,00 EUR, a 3.248.500,00 EUR na programe i aktivnosti proračunskih korisnika.

**Skupina 31** - Rashodi za zaposlene planirani su u iznosu od 3.728.900,00 EUR, a čine ih bruto plaće sa pripadajućim doprinosima na plaće, te ostali rashodi za zaposlene u gradskoj upravi, zaposlene na projektima javnih radova i pomoći starijim osobama, te na zaposlene kod proračunskih korisnika..

**Skupina 32** - Materijalni rashodi za rad gradske uprave i proračunskih korisnika planirani su u iznosu od 2.794.300,00 EUR.

Strukturu materijalnih rashoda čine troškovi za uredski materijal, energija i gorivo, energija za javnu rasvjetu, rashode po programu održavanja komunalne infrastrukture, rashodi za usluge, rashodi za premije osiguranja, troškovi telefona, pošta i prijevoz, održavanje javnih površina, nerazvrstanih cesta, građevinskih objekata i druge komunalne infrastrukture, održavanje ostale imovine na području Grada, računalne usluge i sl., usluge informiranja, zakupa, geodetskih usluga i ostalih rashoda poslovanja kao što su naknade članovima predstavničkih tijela, upravnih vijeća, rashode protokola i sl..

**Skupina 34** - Financijski rashodi koji uključuju usluge banaka i platnog prometa, naknada poreznoj upravi za naplatu prihoda planiraju se u iznosu 32.600,00 EUR.

**Skupina 36** – Pomoći dane u inozemstvo i unutar općeg proračuna planirane su u iznosu od 21.000,00 EUR, a odnose se na sredstva pomoći za Dom zdravlja Šibensko kninske županije za labaratorijsku dijagnostiku u Drnišu.

**Skupina 37** - Naknade građanima i kućanstvima planiraju se u visini 145.000,00 EUR, a odnose se na potpore studentima i učenicima, naknada za novorođenu djecu, pomoći socijalno ugroženim osobama, sufinanciranje autobusnih linija, poticaje u poljoprivredi i sl.

**Skupina 38 -** Ostali rashodi planiraju se u iznosu od 286.800,00 EUR. U strukturi ostalih rashoda planirani su rashodi za programe i aktivnosti koji se provode na području Grada Drniša kao što su programi u športu, kulturi, nevladinim udrugama, političkim strankama, Dobrovoljnog vatrogasnog društva, Crvenog križa, Hrvatske gorske službe spašavanja, Turističke zajednice, Vatrogasne zajednice i sl..

**Skupina 41** - Unutar rashoda za nabavu neproizvedene dugotrajne imovine planirani su u iznosu od 100.000 EUR, a odnose se na rashode za izradu planske, projektne i ostale dokumentacije potrebne za gradnju.

**Skupina 42** – Rashodi za nabavu proizvedene imovine planirani su u iznosu od 11.330.900,00 EUR, od čega je najznačajniji dio izgradnja Centra za starije osobe.

## C.PRENESENI VIŠAK PRORAČUNA

Preneseni višak iz 2023. u 2024. godinu iznosi 673.936,77 EUR, nakon korekcija viška prihoda na računu 922 u glavnoj knjizi Proračuna u 2024. preneseni višak planiran je u iznosu od 650.000,00 EUR. Prijenos višaka/manjka nije planiran za 2025., isti će se utvrditi istekom 2024. i planirati Izmjenama i dopunama Proračuna za 2025. godinu..

# *POSEBNI DIO*

## Rashodi i izdaci po organizacijskim jedinicama i programima

Obrazloženje Posebnog dijela proračuna sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti.

MISIJA GRADA DRNIŠA

Gradska uprava Grada Drniša, obavljanjem poslova iz samoupravnog djelokruga, na zakonit, učinkovit, ekonomičan i transparentan način nastoji i nadalje unaprediti kvalitetu života i rada u Drnišu svim svojim građanima pružanjem izvrsne usluge, omogućavanjem participacije u odlučivanju, odgovornim upravljanjem javnim dobrima, protokom informacija, te efikasnim radom administracije.

VIZIJA GRADA DRNIŠA

Želimo biti učinkovita i transparentna uprava koja će pružanjem kvalitetnih i svima dostupnih javnih usluga uživati povjerenje zainteresiranih strana: građana, subjekata u društvenim djelatnostima, gospodarskim subjektima, poslovnim partnerima, nevladinim organizacijama i turistima posjetiteljima grada.

Grad Drniš nastoji nadalje razvijati svoje prostore kao turističku destinaciju u okvirima uravnoteženog održivog razvoja, prepoznatljivu u Hrvatskoj i svijetu po očuvanoj kulturnoj i povijesnoj baštini i kvalitetnim smještajnim kapacitetima. Mali proizvodni pogoni, uslužni obrti, obiteljska poljoprivredna gospodarstva, omogućuju kontinuirano zapošljavanje mladog i obrazovnog kadra. Također nastoji i nadalje razvijati komunalnu, prometnu i energetsku infrastrukturu, te pružiti razinu obrazovne, zdravstvene, te športsko-rekreacijske i kulturne infrastrukture koji bi Drniš učinilo ugodnim za življenje i poželjnim za boravak.

Rashodi su u Posebnom dijelu proračuna podijeljeni po organizacijskoj klasifikaciji, te programima i aktivnostima po upravnim odjelima gradske uprave i proračunskim korisnicima.

***Obrazloženje programa Posebnog dijela***

***Razdjel 001 UPRAVNI ODJEL ZA IMOVINSKO PRAVNE, KADROVSKE I OPĆE POSLOVE***

**Program 1001: REDOVNA DIJELATNOST TIJELA GRADA = 196.000,00 EUR**

U okviru ovog programa ostvaruju se sljedeće aktivnosti i projekti:

**Aktivnost A100101: Predstavnička tijela = 100.200,00 EUR**

**Zakonska osnova:** Zakon o lokalnoj i područnoj (regionalnoj) samoupravi, Zakon o lokalnim izborima, Zakon o financiranju političkih aktivnosti, izborne promidžbe i referenduma.

**Opis:** ovim sredstvima financira se naknada za rad vijećnika, pokroviteljstva, rashodi za javna priznanja, sredstva za rad političkih stranaka uvažavajući njihovu razmjernu zastupljenost u Gradskom vijeću, rashodi protokola, troškovi izbora, kao i sredstva za ostale rashode, a za potrebe rada Gradskog vijeća.

**Opći cilj:** financiranje djelatnosti predstavničke vlasti i omogućavanje višestranačkog političkog djelovanja.

**Pokazatelj uspješnosti:** broj donesenih akata u odnosu na zakonske obveze jedinice lokalne samouprave i pravovremena doznaka sredstava političkim strankama.

**Izvor financiranja:** Opći prihodi i primici

**Aktivnost A100102: Izvršno tijelo = 75.000,00 EUR**

**Zakonska osnova:** Zakon o lokalnoj i područnoj (regionalnoj) samoupravi, Zakon o lokalnim izborima, Statut Grada Drniša, Zakon o plaćama u lokalnoj upravi.

**Opis:** sredstva su namijenjena za isplatu bruto plaće sa pripadajućim doprinosima za Gradonačelnika, rashode protokola, rashode za pokroviteljstva i donacije i sl.

**Opći cilj:** omogućavanje transparentnosti rada vlasti.

**Pokazatelj uspješnosti:** primjereno izvršene obveze izvršne vlasti u svim segmentima djelovanja lokalnog javnog sektora.

**Izvor financiranja:** Opći prihodi i primici

**Aktivnost A100103: Mjesna samouprava = 10.800,00 EUR**

**Zakonska osnova:** Zakon o lokalnoj i područnoj (regionalnoj) samoupravi, Statut Grada Drniša i Odluka o osnivanju Mjesnih odbora.

**Opis:** ova sredstva osiguravaju se za materijalne rashode poslovanja mjesnih obora.

**Opći cilj:** realizacija prava na mjesnu samoupravu.

**Pokazatelj uspješnosti:** provedba programa i aktivnosti Mjesnih odbora.

**Izvor financiranja:** Opći prihodi i primici

**Aktivnost A100104: Nacionalne manjine = 10.000,00 EUR**

**Zakonska osnova:** Ustavni zakon o pravima nacionalnih manjina.

**Opis:** ova sredstva osiguravaju se za aktivnosti, programe i materijalne rashode nacionalnih manjina.

**Opći cilj:** realizacija prava prema zakonu.

**Pokazatelj uspješnosti:** provedba programa i aktivnosti nacionalnih manjina.

**Izvor financiranja:** Opći prihodi i primici

***Razdjel 001 UPRAVNI ODJEL ZA IMOVINSKO PRAVNE, KADROVSKE I OPĆE POSLOVE***

Rashodi ovog upravnog odjela iznose 2.056.000,00 EUR i raspoređeni su na slijedeći način:

**Program 2001: PROSTORNO PLANSKA I TEHNIČKA DOKUMENTACIJA = 200.000,00 EUR**

**Aktivnost A200101: Rashodi za usluge vezano za gradnju = 100.000,00 EUR**

**Zakonska osnova**: Zakon o državnoj izmjeri i katastru nekretnina i ostali provedbeni propisi vezani za gradnju

**Opis:** ovim sredstvima financiraju se geodetske usluge i ostale intelektualne usluge vezane za gradnju i nekretnine na području Grada Drniša.

**Opći cilj:** gospodarenje nekretninama u (su)vlasništvu Grada Drniša.

**Pokazatelj uspješnosti:** broj izrađenih elaborata, troškovnika i sl.

**Izvor financiranja:** Opći prihodi i primici

**Kapitalni projekt K200102: Prostorno planska, projektna i ostala tehnička dokumentacija = 100.000,00 EUR**

**Zakonska osnova:** Zakon o lokalnoj i područnoj (regionalnoj) samoupravi, Zakon o prostornom uređenju, Zakon o gradnji, Zakon o komunalnom gospodarstvu.

**Opis:** Ovim sredstvima financira se izrada projektno tehničke dokumentacije, prostorno planske dokumentacije, izrada projekata i pripremne dokumentacije sukladno pozitivnim propisima.

**Opći cilj:** kroz ovaj projekt predviđaju se sredstva za nabavku izvedbenih projekata i ostale tehničke dokumentacije vezane za gradnju i investicijsko održavanje.

**Pokazatelj uspješnosti:** izrađeni projekti i dokumentacija sukladno ovom programu i ishođenje potrebnih akata.

**Izvor financiranja:** Opći prihodi i primici

**Program 3001: PROGRAM GRADNJE KOMUNALNE INFRASTRUKTURE = 282.000,00 EUR**

**Kapitalni projekt K300107: Program gradnje komunalne infrastrukture = 282.000,00 EUR**

**Zakonska osnova:** Zakon o komunalnom gospodarstvu, Program gradnje komunalne infrastrukture za 2024. godinu.

**Opis:** ova sredstva odnose se na Program gradnje objekata i uređaja komunalne infrastrukture na području Grada Drniša za 2025. godinu. Potanja namjena sredstava iskazana je u Programu gradnje za 2025. godinu (javne površine, prometnice i prometne površina, javna rasvjeta, sanitarna i oborinska odvodnja i gospodarenje komunalnim otpadom).

**Opći cilj:** Izgradnja i uređenje komunalne infrastrukture: ceste i parkirališta, javna rasvjeta, građevina i uređaja javne namjene, gospodarenje komunalnim otpadom i zaštite okoliša.

**Pokazatelj uspješnosti:** razvoj zajednice.

**Izvor financiranja:** Opći prihodi i primici, Prihodi za posebne namjene,

**Program 3002: ODRŽAVANJE KOMUNALNE INFRASTRUKTURE = 1.500.000,00 EUR**

**Aktivnost A300207: Program održavanja komunalne infrastrukture = 1.500.000,00 EUR**

**Zakonska osnova:** Zakon o komunalnom gospodarstvu, Program održavanja komunalne infrastrukture za 2025. godinu.

**Opis:** radi održavanja postojećeg standarda potrebno je osigurati sredstva za održavanje, čišćenje i uređenje javnih površina, održavanje javne rasvjete, održavanje nerazvrstanih cesta i trgova, deratizacije i dezinsekcije, veterinarskih usluga, održavanje parkova, zelenih površina, groblja i sl.

**Opći cilj:** zadržati postojeći nivo uređenosti javnih površina.

**Pokazatelj uspješnosti:** osiguranje redovitog čišćenja, održavanja javnih površina i opreme.

**Izvor financiranja:** Opći prihodi i primici, Prihodi za posebne namjene, Pomoći

**Program 2601: OSTALI KOMUNALNI POSLOVI = 50.000,00 EUR**

**Aktivnost A300207: Program održavanja komunalne infrastrukture = 1.500.000,00 EUR**

**Zakonska osnova:** Zakon o lokalnoj upravi i samoupravi

**Opis:** radi održavanja postojećeg standarda potrebno je osigurati sredstva koja nisu sastavni dio programa gradnje i programa održavanja, kao što su pričuva, zamjena uništene imovine, razni popravci na javnim površinama, nabavka materijala za kićenje, potrošak vode na javnim površinama i sl.

**Opći cilj:** zadržati postojeći nivo uređenosti javnih površina.

**Pokazatelj uspješnosti:** uređena gradska imovina.

**Izvor financiranja:** Opći prihodi i primici

**Program 2801: PAMETNA I ODRŽIVA RJEŠENJA U PROMETU GRADA =24.000,00**

**Kapitalni projekt K280001 Nabavka opreme za pametna i održiva rješenja = 24.000,00 EUR**

**Zakonska osnova:** Zakon o lokalnoj upravi i samoupravi, Zakon o prometu, Zakon o komunalnom gospodarstvu

**Opis:** ovaj projekt započeo je 2024. godine i nastavlja se u 2025. godini

**Opći cilj:** sigurnost u prometu.

**Pokazatelj uspješnosti:** osigurana sigurnost u prometu

**Izvor financiranja:** Opći prihodi i primici, Pomoći

***Razdjel 001*** ***UPRAVNI ODJEL ZA GOSPODARSTVO, FINANCIJE I DRUŠTVENE DJELATNOSTi***

**Ukupni rashodi ovog Upravnog odjela planirani su u iznosu od 16.187.500,00 EUR. Raspoređeni su na po glavama na način da rashodi upravnog odjela čine 12.939.000,00 EUR, a rashodi proračunskih korisnika 3.248.500,00 EUR:**

***Glava 00301 UPRAVNI ODJEL ZA GOSPODARSTVO, FINANCIJE I DRUŠTVENE DJELATNOST I***

**Program 1001: REDOVNA DJELATNOST TIJELA GRADA = 888.400,00 EUR**

**Aktivnost A100105: Rashodi za zaposlene u tijelima = 496.000,00 EUR**

**Zakonska osnova:** Zakon o službenicima i namještenicima u lokalnoj i područnoj (regionalnoj) samoupravi, Zakon o lokalnoj i područnoj (regionalnoj) samoupravi, Odluka o visini koeficijenata zaposlenika u upravnim odjelima Grada Drniša, Pravilnik o kriterijima utvrđivanja natprosječnih rezultata i načinu isplate dodatka za uspješnost na radu zaposlenika Grada, Odluka o visini osnovice za obračun plaća, Pravilnik o materijalnim pravima.

**Opis:** sredstva su namijenjena za bruto plaće s pripadajućim doprinosima, ostala prava zaposlenih kao što su regres, božićnica, jubilarne nagrade, pomoći u slučaju bolesti ili smrti, darovi djeci, otpremnine i sl.

**Opći cilj:** kroz ovu aktivnost osiguravaju se sredstva za nesmetan rad i transparentnost gradske uprave, a to je ostvarivanje uvjeta za viši nivo javnih usluga JLS u određenoj djelatnosti propisanoj zakonom i statutom.

**Pokazatelj uspješnosti:** ostvareni uvjeti za normalno funkcioniranje upravnih tijela.

**Izvor financiranja:** Opći prihodi i primici

**Aktivnost A100106: Materijalno financijski rashodi tijela = 383.400,00 EUR**

**Zakonska osnova:** Zakon o lokalnoj i područnoj (regionalnoj) samoupravi.

**Opis:** navedeni iznos osigurava redovan rad i poslovanje svih odjela gradske uprave kao što su materijalni troškovi za uredsko poslovanje, intelektualne usluge, naknade poreznoj upravi, bankarske i usluge platnog prometa, redovno održavanje računalne opreme i programa, licence za računalne programe, komunalne usluge, usluge telefona, pošte, prijevoza, police osiguranja imovine, službenih putovanja, stručnih usavršavanja i slično.

**Opći cilj:** osiguravanje funkcioniranja gradske administracije.

**Pokazatelj uspješnosti:** pravovremeno izvršavanje zadataka iz programa rada gradske uprave, predstavničkog i izvršnog tijela Grada Drniša.

**Izvor financiranja:** Opći prihodi i primici

**Kapitalni projekt K100101: Nabavka opreme za potrebe upravnih tijela 1.000,00 EUR**

**Zakonska osnova:** Zakon o lokalnoj i područnoj (regionalnoj) samoupravi.

**Opis:** navedeni iznos osigurava redovan rad i poslovanje svih odjela gradske uprave kao što su materijalni troškovi za uredsko poslovanje, intelektualne usluge, naknade poreznoj upravi, bankarske i usluge platnog prometa, redovno održavanje računalne opreme i programa, licence za računalne programe, komunalne usluge, usluge telefona, pošte, prijevoza, police osiguranja imovine, službenih putovanja, stručnih usavršavanja i slično.

**Opći cilj:** osiguravanje funkcioniranja gradske administracije.

**Pokazatelj uspješnosti:** pravovremeno izvršavanje zadataka iz programa rada gradske uprave, predstavničkog i izvršnog tijela Grada Drniša

**Izvor financiranja:** Opći prihodi i primici

**Program 4001: VATROGASTVO I CIVILNA ZAŠTITA = 80.000,00 EUR**

**Aktivnost A400103: Dobrovoljno vatrogasno društvo = 70.000,00 EUR**

**Zakonska osnova:** Zakon o vatrogastvu.

**Opis:** planiraju se sredstva za financiranje rada Dobrovoljnog vatrogasnog društva Drniš.

**Opći cilj:** protupožarna zaštita.  
**Pokazatelj uspješnosti:** spremnost za intervencije protupožarne zaštite.

**Izvor financiranja:** Opći prihodi i primici

**Aktivnost A400104: Civilna zaštita = 9.000,00 EUR**

**Zakonska osnova:** Zakon o lokalnoj i područnoj (regionalnoj) samoupravi, Zakon o sustavu civilne zaštite.

**Opis:** iznos se planira nabavu usluga i materijalno tehničkih sredstava za potrebe civilne zaštite na području Grada. Materijalni rashodi za potrebe Civilne zaštite planirani su u iznosu od 5.000 EUR i tekuće donacije Hrvatskoj gorskoj službi spašavanja Drniš u iznosu od 4.000,00 EUR

**Opći cilj:** opremanje civilne zaštite, povećanje razine sigurnosti.  
**Pokazatelj uspješnosti:** spremnost postrojbe za intervenciju, nabavljeni materijal i oprema.

**Izvor financiranja:** Opći prihodi i primici

**Aktivnost A400106: Vatrogasna zajednica = 1.000,00 EUR**

**Zakonska osnova:** Zakon o vatrogastvu, Odluka o osnivanju.

**Opis:** planiraju se sredstva za financiranje rada Vatrogasne zajednice Drniš.

**Opći cilj:** protupožarna zaštita.  
**Pokazatelj uspješnosti:** spremnost za intervencije protupožarne zaštite

**Izvor financiranja:** Opći prihodi i primici

.

**Program 5002: POTPORE U OBRAZOVANJU = 90.000,00 EUR**

**Aktivnost A500201: Potpore u obrazovanju = 90.000,00 EUR**

**Zakonska osnova:** Zakon o lokalnoj i područnoj (regionalnoj) samoupravi, Zakon o odgoju i obrazovanju.

**Opis:** ovim sredstvima sufinanciraju se autobusne linije za prijevoz učenika srednjih škola, potpore studentima i učenicima, edukativne radionice učenika i sl.

**Opći cilj:** osiguravanje dostupnosti obrazovanja, potpore studentima i nadarenim učenicima.

**Pokazatelj uspješnosti:** osiguran prijevoz za sve učenike/putnike, te osiguravanje potpore za školovanje nadarenim učenicima i studentima.

**Izvor financiranja:** Opći prihodi i primici

**Program 7001: POTPORA TURISTIČKOJ ZAJEDNICI DRNIŠ = 19.000,00 EUR**

**Aktivnost A700101: Potpora Turističkoj zajednici Drniš = 19.000,00 EUR**

**Zakonska osnova:** Zakon o turističkim zajednicama i promicanju hrvatskog turizma.

**Opis:** iz ovih se sredstava sufinancira se rad Turističke zajednice Drniš, tj. osigurava cjelovitija zastupljenost specifičnih lokalnih/regionalnih interesa kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja konkurentnih turističkih proizvoda i poboljšanja uvjeta boravka turista na području Grada Drniša te razvijanje svijesti o važnosti u gospodarskim, društvenim i drugim učincima turizma, kao i potrebi i važnosti očuvanja i unaprjeđenja svih elemenata turističkih resursa na području Grada Drniša, kao i prirodne i kulturne baštine sukladno načelima održivog razvoja.

**Opći cilj:** razvoj zajednice.

**Pokazatelj uspješnosti:** razvoj malog poduzetništva, povećani broj iznajmljivača te obiteljskih gospodarstava, broj turista.

**Izvor financiranja:** Opći prihodi i primici

**Program 7002: PROMICANJE TURISTIČKIH SADRŽAJA = 40.000,00 EUR**

**Aktivnost A700201: Promicanje turističkih aktivnosti = 40.000,00 EUR**

**Zakonska osnova:** Zakon o lokalnoj i područnoj (regionalnoj) samoupravi, Statut Grada Drniša.

**Opis:** obuhvaća rashode za obilježavanje obljetnica, Dane grada, manifestacije i promociju turizma i značajnijih datuma iz povijesti grada te druge gradske manifestacije koje imaju za cilj turističku i kulturnu promidžbu grada.

**Opći cilj:** dostojanstveno obilježavanje protokolarnih događanja.

**Pokazatelj uspješnosti:** uspješno provođenje manifestacija značajnih za drnišku lokalnu zajednicu.

**Izvor financiranja:** Opći prihodi i primici

**Program 8001: NAKNADE GRAĐANIMA = 50.000,00 EUR**

**Aktivnost A800101: Pomoć stanovništvu po socijalnom programu = 50.000,00 EUR**

**Zakonska osnova:** Zakon o lokalnoj i područnoj (regionalnoj) samoupravi; Zakon o socijalnoj skrbi, Socijalni program Grada za 2025. godinu.

**Opis:** iz ovih sredstava osiguravaju se jednokratne potpore za novorođenu djecu s područja Grada Drniša i pomoć osobama slabijeg imovinskog statusa.

**Opći cilj:** potpora obiteljima/roditeljima.

**Pokazatelj uspješnosti:** pravovremeno isplaćene potpore podnositeljima zahtjeva.

**Izvor financiranja:** Opći prihodi i primici

**Program 9001: FINANCIRANJE UDRUGA GRAĐANA I OSTALE AKTIVNOSTI = 141.000,00 EUR**

**Aktivnost A900101: Donacije udrugama u športskim aktivnostima = 79.000,00 EUR**

**Zakonska osnova:** Zakon o sportu, Zakon o udrugama, Pravilnik o financiranju programa, projekata i manifestacija od interesa za opće dobro koje provode udruge

**Opis:** osiguravaju se sredstva za aktivnosti sportskih udruga članica Zajednice sportova. Ova sredstva raspoređuju se unutar Sportske zajednice na temelju kriterija koje su prihvatila tijela Zajednice. O i od ukupno planiranih sredstava za provedbu ovog programa 6.000,00 EUR odnosi se na zakupe sportskih dvorana.

**Opći cilj:** osiguravanje sredstava za sufinanciranje programa športskih udruga.

**Pokazatelj uspješnosti:** redovito financiranje udruga članica Zajednice i praćenje njihova rada.

**Izvor financiranja:** Opći prihodi i primici

**Aktivnost A900102: Donacije udrugama u kulturnim aktivnostima =22.000,00 EUR**

**Zakonska osnova:** Zakon o udrugama, Pravilnik o financiranju programa, projekata i manifestacija od interesa za opće dobro koje provode udruge.

**Opis:** iz ovih sredstava sufinancira se rad udruga u kulturi sukladno Pravilniku o financiranju programa u kulturi i tehničkoj kulturi.

**Opći cilj:** osiguravanje sredstava za programe udruga u kulturi.

**Pokazatelj uspješnosti:** financiranje udruga i praćenje programa i rada udruga.

**Izvor financiranja:** Opći prihodi i primici

**Aktivnost A900103: Donacije vjerskim zajednicama = 11.000,00 EUR**

**Zakonska osnova:** Ugovor o sufinanciranju, Odluke o dodjeli sredstava

**Opis:** ovim sredstvima sufinanciraju se programi i aktivnosti župnih ureda na području Grada Drniša, od čega se sufinancira nabavka klupa u crkvi Sv. Ante u Drnišu u iznosu od 7.000,00 EUR.

**Opći cilj:** financiranje programa/projekta/inicijative kao značajne za zadovoljavanje javnih potreba.

**Pokazatelj uspješnosti:** realizirani programi.

**Izvor financiranja:** Opći prihodi i primici

**Aktivnost A900104: Donacije nevladinim udrugama = 10.000,00 EUR**

**Zakonska osnova:** Pravilnik o financiranju programa, projekata i manifestacija od interesa za opće dobro koje provode udruge.

**Opis:** ovim sredstvima sufinanciraju se programi nevladinih udruga i udruga proizašlih iz domovinskog rata. Za programe i projekte nevladinih udruga osiguravaju se sredstva od 3.300,00 EUR, a za rad udruga proizašlih iz domovinskog rata 5.500,00 EUR.

**Opći cilj:** poticati organizacije civilnog društva na osmišljavanje i provedbu aktivnosti i programa s posebnim naglaskom na zdravstvene, kulturne i povijesne inicijative.

**Pokazatelj uspješnosti:** realizirani programi.

**Izvor financiranja:** Opći prihodi i primici

**Aktivnost A900105: Donacija Crvenom križu = 19.000,00 EUR**

**Zakonska osnova:** Zakon o Hrvatskom crvenom križu.

**Opis:** Hrvatski Crveni križ uživa posebnu zaštitu i skrb Republike Hrvatske pa stoga ima i poseban načina financiranja svoga rada koji ima izvor i u proračunskim sredstvima jedinica lokalne i područne (regionalne) samouprave.

**Opći cilj:** rad i djelovanje na razini jedinice lokalne i područne (regionalne) samouprave, financiranje javne ovlasti i redovne djelatnosti.

**Pokazatelj uspješnosti:** realizirani programi.

**Izvor financiranja:** Opći prihodi i primici

**Program 1010: POTPORE ZDRAVSTVENOJ ZAŠTITI = 21.000,00 EUR**

**Aktivnost A900105: Donacija Crvenom križu = 19.000,00 EUR**

**Zakonska osnova:** Ugovor o sufinanciranju rada labaratorijske dijagnostike u Gradu Drnišu.

**Opis:** Proračun dijelom osigurava sredstva za rad labaratorijske dijagnostike na području Grada Drniša na način da sufinancira troškove Domu zdravlja šibensko kninske županije.

**Opći cilj:** djelovanje labaratorija na području Grada.

**Pokazatelj uspješnosti:** zdravlje građana.

**Izvor financiranja:** Opći prihodi i primici

**Program 1011: IZGRADNJA OBJEKATA SOCIJALNE ZAŠTITE = 10.433.000,00 EUR**

**Kapitalni projekt K101101: Izgradnja Centra za starije osobe = 10.433.000,00 EUR**

**Zakonska osnova:** Ugovor o sufinanciranju izgradnje – bespovratna sredstva iz NPOO.

**Opis:** Ukupno prihvatljivi troškovi ovog projekta iznose 10.432.926,71 EUR. Od ukupno prihvatljivih troškova projekta, 5.454.000,00 EUR financira se iz pomoći temeljem prijenosa EU sredstava, a 4.979.000,00 EUR planira se financiranje zaduženjem odnosno kreditom. Razdoblje provedbe projekta traje od 2024. do lipnja 2026. godine.

**Opći cilj:** zadovoljavanje socijalnih potreba.

**Pokazatelj uspješnosti:** smještaj starijih i nemoćnih osoba, otvaranje novih radnih mjesta

**Izvor financiranja:** Pomoći i zaduživanje

**Program 1202: RAZVOJ POLJOPRIVREDE = 5.000,00 EUR**

**Tekući projekt T120202: Poticaji u poljoprivredi = 5.000,00 EUR**

**Zakonska osnova:** Program potpore u poljoprivredi i ruralnom razvoju Grada Drniša.

**Opis:** poticanje razvoja poljoprivrede kao jedne od gospodarskih grana, putem Programa potpore poljoprivredi i ruralnom razvoju Grada Drniša.

**Opći cilj:** razvoj poljoprivrede.

**Pokazatelj uspješnosti:** odobrene potpore drniškim poljoprivrednicima.

**Izvor financiranja:** Opći prihodi i primici

**Program 1301: PROMICANJE PRAVA DJECE = 2.000,00 EUR**

**Aktivnost T130101: Promicanje prava djece = 5.000,00 EUR**

**Zakonska osnova**: Konvencija o pravima djeteta - međunarodni dokument kojim se priznaju prava djece u cijelome svijetu.

**Opis:** sredstva su planirana za rashode koji se odnose na troškove dječjeg gradskog vijeća, grad prijatelj djece, te financiranje Programa udruga za poticanje prava djece.

**Opći cilj:** aktivna uloga djeteta i zaštitnički stav prema djeci.

**Pokazatelj uspješnosti:** brojaktivnosti i programa.

**Izvor financiranja:** Opći prihodi i primici

**Program 1501: PROGRAM ZAPOŠLJAVANJA = 490.000,00 EUR**

**Aktivnost A150102: Program javnih radova i stručnog osposobljavanja = 40.000,00 EUR**

**Zakonska osnova**: Zakon o lokalnoj i područnoj (regionalnoj) samoupravi.

**Opis:** rashodi za izvršenje ove aktivnosti odnose se na javni rad koji inicira lokalna zajednica sukladno mjerama Hrvatskog zavoda za zapošljavanje.

**Opći cilj:** uključivanje nezaposlenih osoba u programe aktivacije na poslovima društveno korisnog rada i stručno osposobljavanje.

**Pokazatelj uspješnosti:** provedeni program.

**Izvor financiranja:** Pomoći

**Tekući projekt A150101: Program Zaželi = 450.000,00 EUR**

**Zakonska osnova**: Ugovor o financiranju

**Opis:** pomoć starijim osobama i osobama sa invaliditetom.

**Opći cilj:** zapošljavanje nezaposlenih osoba u programe aktivacije na poslovima društveno korisnog rada i pomoć u kući.

**Pokazatelj uspješnosti:** provedeni program.

**Izvor financiranja:** Pomoći

**Program 1801: ODRŽAVANJE TURISTIČKE INFRASTRUKTURE = 10.000,00 EUR**

**Aktivnost A180101: Redovno održavanje turističke infrastrukture = 5.000,00 EUR**

**Zakonska osnova**: Zakon o lokalnoj i područnoj (regionalnoj) samoupravi.

**Opis:** ovi rashodi planirani su za održavanje turističke infrastrukture kao što je održavanje sustava javnih bicikala na području grada, wifi, kao i ostali izdaci vezani za turističku infrastrukturu.

**Opći cilj:** razvoj zajednice.

**Pokazatelj uspješnosti:** provedeni program.

**Izvor financiranja:** Opći prihodi i primici

**Program 2701: SUSTOUR – ODRŽIVI TURIZAM ZA LOKALNI RAZVOJ = 600.000,00 EUR**

**Aktivnost A270001: Aktivnosti na projektu = 40.000,00 EUR**

**Kapitalni projekt K2700001: Nabavka imovine za projekt = 560.000,00 EUR**

**Zakonska osnova**: Ugovor o dodjeli bespovratnih sredstava za provedbu projekta SUSTOUR.

**Opis:** Projekt SUSTOUR - "Sustainable tourism for local development", koji je Grad Drniš kao vodeći partner prijavio na 1. poziv u okviru programa Interreg VI-A IPA Programme Croatia – Bosnia and Herzegovina – Montenegro 2021 – 2027 u kolovozu 2023. godine, a u partnerstvu sa Šibensko-kninskom županijom, Turističkom organizacijom iz Herceg Novog i Ministarstvom obrazovanja, znanosti, kulture i športa županije Zapadnohercegovačke sa sjedištem u Širokom Brijegu odobren je od strane upravljačkog tijela u ukupnom iznosu od 1.989.646,70 EUR-a. Odobreno je sufinanciranje u intenzitetu od 85%, odnosno u iznosu od 1.691.199,68 EUR-a.

**Opći cilj:** razvoj zajednice.

**Pokazatelj uspješnosti:** provedeni program.

**Izvor financiranja:** Pomoći

**Program 2901: GRAD PRIJATELJ DJECE = 28.000,00 EUR**

**Tekući projekt T290001: Grad prijatelj djece = 28.000,00 EUR**

**Zakonska osnova**: Odluka o dodjeli sredstava, Ugovor o financiranju.

**Opis:** svrha ovog projekta je financijsko rasterećenje obitelji s predškolskom i osnovnoškolskom djecom te poticanje jednakog uključivanja i povećanja obuhvata djece koja sudjeluju u edukativnim, kulturnim i sportskim aktivnostima na području cijele Republike Hrvatske, što pridonosi njihovom cjelokupnom razvoju i obrazovanju. Jedna od najvažnijih aktivnosti koja će biti dostupna drniškim mališanima je škola plivanja, koja će se osigurati u suradnji sa Zajednicom sportova Grada Drniša i plivačkim klubovima iz Šibenika.

**Opći cilj:** proširenje usluga vezano za razvoj zajednice.

**Pokazatelj uspješnosti:** provedeni projekt.

**Izvor financiranja:** Pomoći

**Program 3001: FINANCIRANJE PROGRAMSKIH SADRŽAJA ELEKTRONIČKIH MEDIJA = 49.600,00 EUR**

**Aktivnost A260101 Ostale komunalne aktivnosti koje nisu obuhvaćene programima = 59.000,00 EUR**

**Zakonska osnova**: Zakon o lokalnoj i područnoj (regionalnoj) samoupravi, Zakon o elektroničkim medijima

**Opis:** financiranje programskih sadržaja elektroničkih medija (radio postaja) od interesa za Grad Drniš za 2025. godinu.

**Opći cilj:** proizvodnja i objava kvalitetnih sadržaja radio programa od interesa za Grad Drniš.

**Pokazatelj uspješnosti:** provedeni sadržaji i objave.

**Izvor financiranja:** Opći prihodi i primici

***Glava 00302 PRORAČUNSKI KORISNICI***

**33968 Javna vatrogasna postrojba = 994.500,00 EUR**

**Program 4001: VATROGASTVO I CIVILNA ZAŠTITA = 994.500,00 EUR**

**Aktivnost A400101: Financiranje JVP iznad minimalnih standarda = 594.500,00 EUR**

**Zakonska osnova:** Zakon o vatrogastvu.

**Opis:** planiraju se dodatna sredstva za financiranje Javne vatrogasne postrojbe Drniš.

**Opći cilj:** protupožarna zaštita.  
**Pokazatelj uspješnosti:** spremnost za intervencije protupožarne zaštite.

**Izvor financiranja:** Opći prihodi i primici, Vlastiti prihodi

**Aktivnost A400102: Financiranje JVP minimalni standardi = 400.000,00 EUR**

**Zakonska osnova:** Zakon o vatrogastvu.

**Opis:** planiraju se sredstva za financiranje Javne vatrogasne postrojbe Drniš.

**Opći cilj:** protupožarna zaštita.  
**Pokazatelj uspješnosti:** spremnost za intervencije protupožarne zaštite.

**Izvor financiranja:** Pomoći

**33984 Gradski muzej Drniš = 132.500,00 EUR**

**Program 6001: FINANCIRANJE USTANOVA U KULTURI = 106.000,00 EUR**

**Aktivnost A600101: Redovno financiranje ustanova u kulturi = 100.000,00 EUR**

**Aktivnost A600103: Izložbe i ostale aktivnosti ustanova u kulturi = 6.000,00 EUR**

**Zakonska osnova:** Zakon o muzejima, Zakon o zaštiti i očuvanju kulturnih dobara, Zakon o lokalnoj i područnoj (regionalnoj) samoupravi, Odluke o osnivanju ustanova.

**Opis:** ovim sredstvima za redovno financiranje osiguravaju se rashodi za zaposlene, materijalni rashodi i aktivnosti proračunskog korisnika.

**Opći cilj:** osiguravanje uvjeta rada.

**Pokazatelj uspješnosti:** poboljšanje standarda i uvjeta rada, poboljšanje uvjeta u čuvanja građe, povećanje fundusa i kvalitete vođenja dokumentacije, realizacija programa i projekata u okviru mogućnosti

**Izvor financiranja:** Opći prihodi i primici, Vlastiti prihodi

**33992 Pučko otvoreno učilište Drniš = 205.000,00 EUR**

**Program 6001: FINANCIRANJE USTANOVA U KULTURI = 205.000,00 EUR**

**Aktivnost A600101: Redovno financiranje ustanova u kulturi = 190.000,00 EUR**

**Aktivnost A600102: Glazbeno scenske djelatnosti = 15.000,00 EUR**

**Zakonska osnova:** Zakon o pučkim otvorenim učilištima, Zakon o lokalnoj i područnoj (regionalnoj) samoupravi, Odluke o osnivanju ustanova.

**Opis:** ovim sredstvima za redovno financiranje osiguravaju se rashodi za zaposlene, materijalni rashodi i aktivnosti proračunskog korisnika.

**Opći cilj:** osiguravanje uvjeta rada.

**Pokazatelj uspješnosti:** provedene aktivnosti.

**Izvor financiranja:** Opći prihodi i primici, Vlastiti prihodi

**34016 Narodna knjižnica Drniš = 132.000,00 EUR**

**Program 6001: FINANCIRANJE USTANOVA U KULTURI = 132.000,00 EUR**

**Aktivnost A600101: Redovno financiranje ustanova u kulturi = 115.500,00 EUR**

**Kapitalni projekt K600101: Nabavka knjižne građe i ostalih vrijednosti = 16.500,00 EUR**

**Zakonska osnova:** Zakon o knjižnicama i knjižnoj djelatnosti, Zakon o lokalnoj i područnoj (regionalnoj) samoupravi, Odluke o osnivanju ustanova.

**Opis:** ovim sredstvima za redovno financiranje osiguravaju se rashodi za zaposlene, materijalni rashodi i aktivnosti proračunskog korisnika.

**Opći cilj:** osiguravanje uvjeta rada.

**Pokazatelj uspješnosti:** provedene aktivnosti.

**Izvor financiranja:** Opći prihodi i primici, Vlastiti prihodi

**34032 Dječji vrtić Drniš = 1.811.000,00 EUR**

**Program 5001: PREDŠKOLSKI ODGOJ = 1.811.000,00 EUR**

**Aktivnost A500101: Redovno financiranje ustanova predškolskog odgoja = 1.805.000,00 EUR**

**Kapitalni projekt K500104: Nabavka opreme = 6.000,00 EUR**

**Zakonska osnova:** Zakon o predškolskom odgoju i obrazovanju, Državni pedagoški standard predškolskog odgoja i naobrazbe. Pravilnik o plaćama, Pravilnik o materijalnim pravima

**Opis:** Dječji vrtić Drniš je ustanova osnovana od strane Grada Drniša za obavljanje djelatnosti predškolskog odgoja i obrazovanja. Dječji vrtić pruža usluge predškolskog odgoja u centralnom objektu DV Drniš, DV Drinovci, DV Radonić.

**Opći cilj:** osiguravanje rada i funkcioniranja ustanove u provedbi odgojno obrazovnog rada.

**Pokazatelj uspješnosti:** nesmetano odvijanje djelatnosti ustanove, obuhvatdjece.